CELEX: 62014TN0320
Language: sk
Date: 2014-05-05 00:00:00
Title: Vec T-320/14: Žaloba podaná 5. mája 2014 – Sephora/ÚHVT – Mayfield Trading (Zobrazenie dvoch zvislých čiar)

7.7.2014   
            
            
               SK
            
            
               Úradný vestník Európskej únie
            
            
               C 212/38
            
         Žaloba podaná 5. mája 2014 – Sephora/ÚHVT – Mayfield Trading (Zobrazenie dvoch zvislých čiar)
   (Vec T-320/14)
   2014/C 212/50
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Sephora (Boulogne Billancourt, Francúzsko) (v zastúpení: H. Delabarre, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Mayfield Trading Ltd (Las Vegas, Spojené štáty)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu z 24. februára 2014 vo veci R 1577/2013-4,
            
         
               —
            
            
               vyhovel námietke a zamietol prihlášku ochrannej známky Spoločenstva č. 1 0 2 14  773 podanú 24. augusta 2011 spoločnosťou Mayfield Trading Ltd pre tovary zaradené do triedy 03: „Voňavkárske výrobky; Depilačný vosk; Éterické oleje; Mydlá; Kozmetika; Kozmetické krémy; Kozmetikou naplnené obaly; Depilačné prípravky; Depilačná voda; Depilačný gél; Vlasové vody; Zubné pasty“ a pre služby zaradené do tried 35: „Obchod s mydlami, Voňavkárske výrobky, Krémy, Éterické oleje, Kozmetické prípravky, Depilačné vosky, Depilačná voda, depilačný gél a iné s nimi súvisiace výrobky“ a 44: „Hygienická a kozmetická starostlivosť pre ľudí a zvieratá; Depilačné služby a služby starostlivosti o krásu“,
            
         
               —
            
            
               zaviazal ÚHVT na náhradu trov konania vrátane trov konania, ktoré vznikli pred odvolacím senátom ÚHVT.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Mayfield Trading Ltd.
   
      Prihlasovaná ochranná známka Spoločenstva: obrazová ochranná známka zobrazujúca dve zvislé čiary pre tovary a služby zaradené do tried 3, 35 a 44 – prihláška ochrannej známky Spoločenstva č. 1 0 2 14  773.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: národná a medzinárodná obrazová ochranná známka zobrazujúca zvislú čiaru pre tovary zaradené do triedy 3.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 75 a článku 8 ods. 1 písm. b) nariadenia č. 207/2009.